CELEX: 32010R0574
Language: fi
Date: 2010-06-30 00:00:00
Title: Komission asetus (EU) N:o 574/2010, annettu 30 päivänä kesäkuuta 2010 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IFRS 1 ja IFRS 7 osalta  (ETA:n kannalta merkityksellinen teksti )

1.7.2010   
            
            
               FI
            
            
               Euroopan unionin virallinen lehti
            
            
               L 166/6
            
         KOMISSION ASETUS (EU) N:o 574/2010,
   annettu 30 päivänä kesäkuuta 2010,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IFRS 1 ja IFRS 7 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösnormeja antava elin International Accounting Standards Board (IASB) julkaisi 28 päivänä tammikuuta 2010 muutoksen kansainväliseen tilinpäätösstandardiin IFRS 1 IFRS 7:n mukaisia vertailutietoja koskeva rajoitettu helpotus ensilaatijoille, jäljempänä ’muutos IFRS 1:een’. Koska on todettu, että IFRS-tilinpäätöksen ensimmäistä kertaa laativat yhteisöt eivät pysty hyödyntämään käypiä arvoja ja likviditeettiriskiä koskevien IFRS 7:n mukaisten vertailutietojen oikaisemista koskevaa helpotusta, jos mainitut vertailukaudet päättyvät ennen 31 päivää joulukuuta 2009, muutoksella IFRS 1:een pyritään mahdollistamaan, että myös kyseiset yhteisöt voivat käyttää helpotusta.
            
         
               (3)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että muutos IFRS 1:een on asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukainen. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti kyseinen tarkasteluryhmä tarkasteli hyväksymistä koskevaa EFRAGin lausuntoa ja totesi komissiolle sen olevan tasapuolinen ja puolueeton.
            
         
               (4)
            
            
               Muutoksen IFRS 1:een hyväksymisestä seuraa, että IFRS 7:ää on muutettava, jotta kyseisten tilinpäätösstandardien johdonmukaisuus voidaan varmistaa.
            
         
               (5)
            
            
               Sen vuoksi asetusta (EY) N:o 1126/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liite seuraavasti:
   
               1)
            
            
               Muutetaan kansainvälinen tilinpäätösstandardi IFRS 1 tämän asetuksen liitteen mukaisesti.
            
         
               2)
            
            
               Muutetaan kansainvälinen tilinpäätösstandardi IFRS 7 tämän asetuksen liitteen mukaisesti.
            
         2 artikla
   Yritysten on sovellettava tämän asetuksen liitteessä tarkoitettuja muutoksia IFRS 1:een ja IFRS 7:ään viimeistään sen ensimmäisen tilikauden alusta, joka alkaa 30 päivän kesäkuuta 2010 jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
      Tehty Brysselissä 30 päivänä kesäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      LIITE
      
         KANSAINVÄLISET TILINPÄÄTÖSSTANDARDIT
      
      
                  IFRS 1
               
               
                  Muutos IFRS 1:een IFRS 7:n mukaisia vertailutietoja koskeva rajoitettu helpotus ensilaatijoille
                  
               
            
                  IFRS 7
               
               
                  Muutos IFRS 7:ään Rahoitusinstrumentit: tilinpäätöksessä esitettävät tiedot
                  
               
            
         Kopiointi sallitaan Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org
      
      
         IFRS 7:n MUKAISIA VERTAILUTIETOJA KOSKEVA RAJOITETTU HELPOTUS ENSILAATIJOILLE
         (Muutos IFRS 1:een)
         
            Muutos IFRS 1:een
         
         
            
               Ensimmäinen IFRS-standardien käyttöönotto
            
         
         Lisätään kappale 39C.
         VOIMAANTULO
         
                     39C
                  
                  
                     Tammikuussa 2010 julkaistu asiakirja IFRS 7:n mukaisia vertailutietoja koskeva rajoitettu helpotus ensilaatijoille aiheutti kappaleen E3 lisäämisen. Yhteisön on sovellettava tätä muutosta 1.7.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
                  
               
      
         Liite E
         
            Lyhytaikaiset helpotukset IFRS-standardien vaatimuksista
         
         Lisätään otsikko, kappale E3 sekä alaviite.
         
            Rahoitusinstrumentteja koskevat tiedot
         
         
                     E3
                  
                  
                     Ensilaatija saa soveltaa IFRS 7:en kappaleeseen 44G sisältyviä siirtymäsääntöjä. (1)
                     
                  
               
      
         Liite
         
            Muutos IFRS 7:ään
         
         
            
               Rahoitusinstrumentit: tilinpäätöksessä esitettävät tiedot
            
         
         Kappaletta 44G muutetaan (uusi teksti esitetään alleviivattuna ja poistettu teksti yliviivattuna) ja siihen lisätään alaviite.
         VOIMAANTULO JA SIIRTYMÄSÄÄNNÖT
         
                     44G
                  
                  
                     Maaliskuussa 2009 julkaistun asiakirjan Rahoitusinstrumentteja koskevien liitetietojen parantaminen (muutokset IFRS 7:ään) seurauksena muutettiin kappaleita 27, 39 ja B11 sekä lisättiin kappaleet 27A, 27B, B10A ja B11A–B11F. Yhteisön on sovellettava näitä muutoksia 1.1.2009 tai sen jälkeen alkavilla tilikausilla. Yhteisön ei tarvitse esittää muutosten edellyttämiä tietoja, jotka koskevat:
                     
                                 (a)
                              
                              
                                 tilikautta tai osavuosijaksoa, mahdollinen tase mukaan lukien, joka esitetään osana sellaista vertailutilikautta, joka päättyy ennen 31.12.2009, tai
                              
                           
                                 (b)
                              
                              
                                 aikaisimman vertailukauden alun tasetta ajalta ennen 31.12.2009.
                              
                           
               Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto. (2)
         
      
      
         (1)  Kappale E3 lisättiin tammikuussa 2010 julkaistun asiakirjan IFRS 7:n mukaisia vertailutietoja koskeva rajoitettu helpotus ensilaatijoille (muutos IFRS 1:een) seurauksena. Jotta vältettäisiin mahdollinen jälkiviisaus ja varmistettaisiin, etteivät ensilaatijat ole huonommassa asemassa kuin IFRS-standardien mukaisen tilinpäätöksen jo laativat yhteisöt, IASB päätti, että ensilaatijoiden tulee saada käyttää samoja asiakirjaan Rahoitusinstrumentteja koskevien liitetietojen parantaminen (muutos IFRS 7:ään) sisältyviä siirtymäsääntöjä kuin mitkä ovat sallittuja IFRS-standardien mukaisen tilinpäätöksen jo laativille yhteisöille.
      
         (2)  Kappaletta 44G muutettiin tammikuussa 2010 julkaistun asiakirjan IFRS 7:n mukaisia vertailutietoja koskeva rajoitettu helpotus ensilaatijoille (muutos IFRS 1:een) seurauksena. IASB muutti kappaletta 44G selventääkseen johtopäätöksiään ja tarkoitettua siirtymistä, jotka koskevat asiakirjaa Rahoitusinstrumentteja koskevien liitetietojen parantaminen (muutos IFRS 7:ään).